Uticaj klimatskih promena na alergije
Naučnici navode da povećanje temperatura i povišen nivo ugljen-dioksida podstiču rast mnogih vrsta korova, koji izazivaju alergiju
U Istraživačkom centru američkog sekretarijata za poljoprivredu u blizini Vašingtona, fiziolog biljaka Luis Ziska kaže da se korovi, definisani kao bilo koja vrsta neželjene biljke, izgleda šire u današnjoj atmosferi koja je bogatija ugljen-dioksidom. Ziska kaže da su istraživanja pokazala da će, ako se nastavi trenutni klimatski trend, ljudi koji pate od alergija biti suočenim sa dužim i intenzivnijim sezonama polena u narednim decenijama. Ziska proučava alergijske korove i polen već 10 godina. On kaže da što više polena korov ispušta to je veća potencijalna šteta po zdravlje ljudi i poljoprivredu gde korov može da krade vodu, hranljive sastojke zemljišta i svetlost od uzgajanih biljaka. Ziska kaže da je jedan od najčešćih i najvećih izazivača alergija, brzorastuća biljka poznata kao ambrozija. Doktor Deril Zeldin je istraživač i direktor Nacionalnog instituta za zdravlje prirodne okoline u Severnoj Karolini. On kaže da su uobičajene alergije u porastu u poslednjih 10 do 15 godina. I dodaje da je siguran da će u slučaju veće količine polena od korova u narednim godinama takodje biti povećan broj onih koji pate od alergija, a taj broj se trenutno procenjuje na 50 miliona. Zeldin kaže da su astma i alergije tesno povezane. Većina ljudi koji pate od astme takodje pate od alergija. Zeldin takodje kaže da ima mnogo uzroka alergija, a ljudi koji imaju alergije su često osetljivi na više biljaka. Njegovo najnovije istraživanje pokazalo je da faktori prirodne okoline kao i genetika takodje imaju ulogu. A, postoje i dokazi o vezi sklonosti ka astmi i alergijama sa gojaznošću i kardiovaskularnim oboljenjima. Medju hiljadama poznatih vrsta korova, za samo 8 ili 10 je poznato da izazivaju alergije. Ali mnoge vrste korova postale su otporne na herbicide. To znači da će biti potrebno više novca za istraživanja u zdravstvu i poljoprivredi, uključujući nove i bezbednije metode za kontrolu korova.